Daim Duab 2—Cov qhov zoo li tus S, yog cov menyuam kab 

EAB ua, muaj pawg lug rau cov ntoo tshauv uas twb raug 

cov kab lawm.

Tus kab emerald ash borer (kab tho ntoo tshauv ntsuab) (EAB) yog ib tug kab me me tiamsis ua puas tsuaj ntau 

heev. Nws yog xim hlau ntsuab thiab muaj lub cev yiag uas 

yog 1/2-inch ntev thiab 1/8-inch dav. Tus kab laus feem ntau 

yuav haum lub nyiaj xee liab.

Nws pib muaj hauv Suav teb (China) thiab hauv Esxias 

(Asia) sab hnub tuaj, tus EAB tuaj tau rau Asmesliskas 

Qaum Teb (North America) hauv cov ntoo siv los ntim 

khoom neeg siv, khoom nruab tsheb, thiab lwm yam xws li 

cov no. Tsis muaj ib tug neeg hais tau tseeb tias tus EAB tuaj 

rau Michigan sab qab teb tig rau hnub tuaj thaum twg, cov 

neeg tshawb xyuas ntseeg tau zaum no tias tej zaum yeej 

muaj tus kab no tau 12 lub xyoo dhau los ua ntej lawv kuaj 

tau, vim nws muaj thiab ua puas tsuaj nyob ntau qhov chaw. 

Lub U.S. Department of Agriculture (Chaw Saib Xyuas Kev 

Ua Liaj/Teb Hauv Asmesliskas) (USDA) nrhiav tau tus EAB 

tseeb raws kev cai thaum xyoo 2002 lub caij ntuj sov. 

Cov ntoo tshauv tau tuag lossis poob kaum tawm 

lab tus ntoo tshauv lawm vim tus kab no. Thaum lub 

sijhawm tso lus xovxwm (Lub Rau Hli 2009), cov EAB 

raug kuaj tau hauv 13 lub xeev (Illinois, Indiana, Kentucky, 

Maryland, Michigan, Minnesota, Missouri, New York, Ohio, 

Pennsylvania, Virginia, West Virginia, and Wisconsin) thiab 

tej qho hauv tebchaws Kasnasdas (Canada).

Qhov Pom thiab Tshwm Muaj EAB

Yog ib yam nyuaj heev los txiav txim siab seb ib tsob ntoo 

tshauv puav muaj lossis tsis muaj cov EAB vim tias qhov ua 

raug tsob ntoo yog muaj me ntsis zuj zus xwb. Cov kev pom 

muaj kab nyob hauv ntoo ntxov yog pom cov ceg ntoo tuag 

ze saum toj lossis muaj cov ceg qus ua nplooj hlav ntawm 

tsob ntoo yav ceg hauv qab. Qhov pom tias muaj EAB ntau 

yog pom cov qhov tawm zoo li tus D thiab cov tawv ntoo 

tawg uas pom cov qhov khawb zoo li tus S. Yog muaj tus 

noog tho ntoo (woodpecker) los ces kuj yog ib qho qhia tau 

tias muaj cov EAB.

Yog ib tsob ntoo raug cov EAB, txoj kev rho tsob ntoo 

tawm yuav yog qhov zoo tshaj los tua cov kab txawv no 

thiab los tiv thaiv hom kab no kom txhob ntau ntxiv. Muab 

txoj kev kawm paub zoo tshaj los xav, lub USDA qhov 

Animal and Plant Health Inspection Service (Kev Kuaj 

Xyuas Rau Qhov Noj Qab Haus Huv Txog Tsiaj Txhu thiab 

Nroj Tshuag) (APHIS) pom zoo kom muab cov ntoo uas 

raug cov kab txiav thiab muab nws pov tseg kom zoo.

Tib Neeg Pab Txhawb Kom Muaj Cov EAB Ntau 

Ntxiv

Hais txog qhov raug EAB heev thiab dav hauv Asmesliskas 

Qaum Teb (North America), tib neeg lub cwj pwm yog ib 

qho loj. Tib neeg tsis paub tiamsis lawv pab txhawb kom 

muaj cov EAB ntau ntxiv thaum lawv ua neej khiav mus 

khiav los thiab ua lag luam. Txoj kev tshem cov khoom uas 

siv ntoo tshauv los ua—xws li taws, nroj tsuag ntawm lub 

khw muag nroj tsuag, txiag ntoo, ceg ntoo, cav ntoo, thiab 

tej daim hmoov ntoo—yog qhov loj uas txhawb cov kab 

kom ntau ntxiv.

Kev Cais Cov EAB Hauv Tebchaws Asmesliskas 

(United States)

Yuav kom tiv thaiv txoj kev muaj EAB ntau ntxiv, lub USDA 

tau ua txoj kev muab cais uas tsis pub tshem cov khoom 

ntoo tshauv thiab taws ntoo tawv tawm cov xeev uas paub 

tias muaj EAB. Hnub no, tag nrho lub xeev Illinois, Indiana, 

thiab Ohio, nrog rau Michigan ceg av qab teb, raug muab 

cais. Lub USDA txoj kev muab cais yeej muaj nyob rau tej 

qho chaw hauv Kentucky, Maryland, Minnesota, Missouri, 

New York, Pennsylvania, Virginia, West Virginia, Wisconsin, 

thiab Michigan ceg av qaum teb.

Raws li txoj kev muab cais ntawm cov tseem fwv hauv 

lub xeev, lawv yuav tsis pub tshem cov khoom ntoo tshauv 

thiab taws sab hauv ib lub xeev. Tamsim no, txoj kev muab 

cais hauv lub xeev muaj nyob rau tag nrho cov xeev uas hais 

txog saum toj sauv.

Cov chaw raug muab cais kuj pauv vim pheej nrhiav tau 

lwm qhov chaw tshiab uas raug EAB. Vim li no, yuav kom 

txhob raug txiv, neeg yuav tsev thiab cov lag luam yuav 

tsum mus kuaj nrog rau lawv lub chaw saib xyuas kev ua 

liaj/teb hauv lawv lub xeev kom tau cov lus tseeb txog kev 

cais EAB ua ntej lawv thauj khoom ntoo tshauv lossis taws.

Hais Raws Li Kev Kawm Paub

Cov neeg kawm txog kab ntawm tebchaws Asmesliskas 

(United States) thiab tebchaws Kasnasdas (Canada) niaj 

hnub los kawm txog tus EAB kom paub ntxiv txog nws lub 

cwj pwm thiab ib ce. Vim nrhiav tsis tau tus kab no hauv 

Asmesliskas Qaum Teb (North America) ua ntej xyoo 2002, 

cov lus tshiab qhia txog tus EAB yeej yuav muaj txhua zaus.

Zaum no cov neeg kawm paub, paub tias tus kab siv ze li 

ib xyoo thaum nws tawm ntawm lub qe los mus loj ua tus 

kab laus thaum nws nyob ntawm qhov chaw muaj huab cua 

tsis kub tsis no. Thaum lub Tsib Hli mus rau lub Yim Hli, 

cov kab laus tawm ntawm cov chaw nkaum ntuj no hauv 

qab tej tawv ntoo los ua menyuam. Cov maum nteg qe hauv 

cov kwj ntawm cov tawv ntoo, thiab cov qe daug li ntawm 

10 hnub. Cov qe daug tus menyuam kab zoo li tus cua nab 

uas tho qhov hauv qab daim tawv ntoo los nyob noj thiab 

loj hlob dhau lub caij ntuj nplooj zeeg. Vim txoj kev noj 

thiab tho qhov no nws thiaj li ua rau tsob ntoo tuag. Cov 

menyuam no nyob tsis nti thaum lub caij ntuj no thiab mam 

li tawm hauv cov ntoo ua tus kab laus thaum lub Tsib Hli, 

nws thiaj li ua lub qhov khawb tawm zoo li tus D.

Cov ntawm no yog tej yam uas cov neeg kawm paub tau 

nrhiav tau txog cov EAB:

n Nyob rau sab av loj no (continent), tus EAB noj cov ntoo 

tshauv xwb (hom ntoo Fraxinus spp.), thiab tag nrho 

txhua hom ntoo tshauv—xws li cov ntsuab, cov dawb, 

cov dub, thiab cov xiav—yuav raug qhov teeb meem no. 

Tus ntoo tshauv roob (hom ntoo Sorbus spp.) tsis yog ib 

tug ntoo tshauv tiag thiab, vim li no, yuav tsis raug teeb 

meem ntawm cov EAB.

n Cov EAB laus ya muaj zog heev, tiamsis feem ntau tsuas 

ya ze ze xwb (li 1/2 mais). Tiamsis, nyob tej lub caij, tej 

tug kab ho ya tau ob peb mais mus nkag rau cov ntoo 

tshiab.

n Muaj ob peb tug tsiaj uas lawv nrhiav tau tias tom cov 

menyuam EAB hauv Asmesliskas Qaum Teb (North 

America) xws li tus noog tho ntoo (woodpecker) thiab 

ob hom kab uas tom ntxais lwm tus. Hmoov tsis muaj, 

cov tsiaj no tiv thaiv tsis tau kom cov ntoo txhob tuag 

lossis kom cov kab tsis txhob muaj sai sai.

n Thaum raug EAB lawm tsob ntoo tshauv yeej yuav tuag. 

Tsob ntoo uas raug lawm yuav tuag saum ntsis rov los 

thiab yuav tuag tag nrho li ntawm 1 mus rau 3 xyoo, 

txawm tsob ntoo yeej loj hlob zoo ua ntej cov EAB los 

tom. Zoo li cov kab nyiam cov ntoo uas tsis hlob zoo 

lossis cov uas tawg los dam lawm.

n Cov ntoo tshauv uas tau muab txiav thiab teem ua pawg 

nyob tshaj 1 xyoo tej zaum yuav muaj menyuam kab EAB 

thiab ua ib qho teeb meem los kis kom cov kab ntau ntxiv.

Daim Duab 1—Tus EAB laus, tus kab tho ntoo txawv, 

noj cov ntoo tshauv heev dua lwm yam.

Daim Duab 3—Cov qhov tho 

tawm uas zoo li tus D yog 

tus EAB txoj kev qhia tias 

muaj kab.

Daim Duab 4—Cov ceg hlav 

tawm yog cov uas yuav qhia 

tau tseeb tias tsob ntoo muaj 

teeb meem. 

Kev Kho Ntoo Tshauv

Vim tias kev tshawb fawb tseem niaj hnub ua, thiab cov kev 

cai siv tshuaj tua kab txawv ntawm ib lub xeev dhau rau 

ib lub xeev, cov neeg yuav tsev yuav tsum hu mus rau lub 

chaw saib xyuas kev ua liaj/teb hauv lawv lub xeev lossis lub 

chav ua hauj lwm uas ncav tuaj (extension office) rau hauv 

lawv lub zos kom tau lus qhia txog kev siv tshuaj tua kab 

rau cov ntoo uas raug EAB.

Tshuaj tua kab yuav yog ib txoj kev los tswj cov EAB, 

tiamsis nws tsis yog ib qho uas yuav ua kom tu ncua. 

Cov tibneeg yuav tsev uas muaj tus ntoo tshauv raug nqis 

siab mus yuav tau tshuaj tua kab tom khw muag khoom uas 

tseem fwv tebchaw tso cai siv lossis nrhiav ib tug tua kab 

uas muaj ntaub ntawv los ntawm lub Xeev los kho tu xyuas 

cov ntoo. Mauj ntau yam xaiv xws li tshuaj tua kab uas yuav 

siv raws sijhawm thiab tshuaj siv pleev rau sab nraum cov 

ntoo. Cov tshuaj no yuav tsum muab los siv raws sijhawm 

txhua txhia lwm, tej zaum tseem yuav tau siv ntau zaus ib 

lub caij twg thaum hlob tuaj, thiab tej zaum npaum li ntawd 

los tseem yuav tua cov EAB tsis tag kom tsis txhob noj tsob 

ntoo tshauv. Ntawm thaj tsam uas muaj EAB nyob, cov ntoo 

uas twb tau muab tshuaj tag los tseem muaj kab noj ntxiv 

thaum cov kab ntau zog ntxiv tuaj. 

Koj Ua Tau Li Cas Kom Tsis Txhob Muaj Cov 

EAB Ntau Ntxiv

Nrhiav kom tau, tswj xyuas, thiab tiv thaiv kom tib neeg saib 

xyuas kom txhob muaj EAB ntxiv yeej yog ib txoj hauj lwm 

loj heev. Kev koom tes nrog cov Tseem Fwv Tebchaws thiab 

lub Xeev cov chaw hauj lwm, cov tseem fwv hauv zos, tsev 

kawm ntawv loj, chaw hauj lwm uas txuag thiab ua huv rau 

tebchaws, thiab nrog pejxeem yog ib qho tseem ceeb heev los 

txo cov kab no kom tsis txhob raug peb puav tsawg.

Cov ntawm no yog tej yam uas koj ua tau tamsim no los 

pab txhawb cov kev pab koom tes thiab kev pab saib xyuas 

tej yam uas muaj txog cov ntoo tshauv hauv Tebchaws 

Asmesliskas (United States).

n Tsis txhob tshem taws rau lwm qhov. Tibneeg tsis 

paub tiamsis lawv pab txhawb kom muaj cov EAB ntxiv 

thaum lawv tshem taws rau lwm qhov. Menyuam kab 

EAB ciaj sia tau thaum nyob hauv qab cov taws daim 

tawv ntoo. Ua kom zoo: Tsis txhob tshem cov taws rau 

lwm qhov, ces koj yuav tsis tshem cov kab. Yuav hauv 

zos, hlaws taws hauv zos.
Lub U.S. Department of Agriculture (Chaw Saib Xyuas Kev Ua Liaj/Teb 

Hauv Asmesliskas) (USDA) txwv tsis pub ntxub lwm tus hauv lawv cov 

kev pab thiab tej yam kev ua vim koj hom haiv neeg, xim nqaij tawv, 

neeg txawv tebchaws tuaj, hnub nyoog, kev xiam, thiab thaum phim, 

yog poj niam/txiv neej, muaj/tsis muaj poj niam/txiv, muaj/tsis muaj tsev 

neeg, yog niam/txiv, kev ntseeg, kev dajdeev txawv, noob caj noob ceg, 

kev ntseeg rau phab kasmoos twg, vim tej yam txhaum tau ua yav tas, 

lossis vim tias ib tug neeg tau nyiaj tau tag nrho lossis mentsis los ntawm 

cov nyiaj nom tswv pab. (Tag nrho cov tau hais tej zaum yuav tsis haum 

rau tag nrho cov kev muaj pab) Cov neeg muaj kev xiam uas yuav tsum 

tau lwm txoj kev sib tham kom paub ntxiv txog cov kev pab (Ntawv ua 

pob rau cov neeg tsis pom kev, ntawv ntaus kom pom loj, daim kaw 

lus mloog, tej yam xws li no) yuav tsum hu mus rau USDA lub TARGET 

Center ntawm (202) 720–2600 (suab hais lus thiab TDD). Yog xav sau 

ntawv tsis txaus siab txog txoj kev ntxub, sau mus rau USDA, Director, 

Office of Civil Rights, 1400 Independence Avenue, S.W., Washington, 

D.C. 20250–9410, lossis hu mus rau (800) 795–3272 (suab hais lus) lossis 

(202) 720–6382 (TDD). USDA muab kev pab sib npaug rau txhua tus rau 

lawv cov kev pab thiab cov neeg tuaj ua hauj lwm. 

Cov ntaub ntawv no qhia txog kev tshawb fawb ntawm cov tshuaj 

tua kab. Txhua cov tshuaj tua kab yuav tsum raug cuv npe nrog cov 

kooshaum ntawm tseem fwb hauv lub Xeev thiab/lossis cov Tseem Fwv 

Tebchaws ua ntej lawv pub siv.

CEEV FAJ: Tej zaum cov tshuaj tua kab yuav raug tibneeg, cov tsiaj nyeg, 

tej paj ntoo uas xav tseg, thiab ntse lossis lwm cov tsiaj qus—yog tias 

tsis khaws cov tsuaj zoo lossis tsis siv kom thwj. Ua zoo xaiv txhua hom 

tshuaj tua kaj thiab xyua xim siv. Thaum muab cov tshuaj tua kab uas 

tseem tshuav tsis siv thiab cov khoom ntim tsuaj tua kab pov tseg koj 

yuav tsum ua raws li txoj kev pom zoo los ua. 

Daim duab uas vov: Saib raws li cov tawv ntoo pom cov EAB, ib tug kab 

txawv uas mus noj txhua hom ntoo tshauv tiamsis tsis noj ntoo tshuav 

roob, uas tsis yog ntoo tshauv tiag. 

Cov tibneeg muab duab: Daim duab vov thiab daim duab 10 yog thaij los 

ntawm APHIS tus neeg ua haujlwm hu ua Dr. James E. Zablotny. APHIS 

zoo siab lees paub qhov kev koom tes nrog Michigan State University 

tus David Cappaert, uas yog tus muab cov tau thaij ntawm daim duab 1 

thiab 5; cov duab no tau lus tso kom pub luam ntxiv. Cov tau thaij hauv 

daim duab 2, 3, thiab 4 yog muab los ntawm APHIS cov neeg ua hauj 

lwm David R. McKay, Brian Sullivan, thiab James W. Smith, daim 2 los 

ntawm thawj tug, daim 3 los ntawm tus neeg thib ob, daim 4 los ntawm 

tus neeg thib 3 uas tau hais ntawd. Cov tau thaij hauv daim duab 6 mus 

txog 9 yog thaij los ntawm Paul Wray (Iowa State University; tawm los 

ntawm Bugwood.org qhov Vesxaiv [Website]), Robin Usborne (Michigan 

State University), Diane Brown-Rytlewski (Michigan State University), 

thiab Keith Kanoti (Maine Forest Service; tawm los ntawm Bugwood.org 

qhov Vesxaiv [Website]), daim 6 los ntawm thawj tug, daim 7 los ntawm 

tus neeg thib ob, daim 8 los ntawm tus neeg thib peb, daim 9 los ntawm 

tus neeg thib plaub uas tau hais ntawd. 

Vesxaiv (Website): http://www.aphis.usda.gov

http://www.na.fs.fed.us/fhp/eab

http://www.emeraldashborer.info

Muab kho dua tshiab Kaum ob hli ntuj 2008

Muab kho dua tshiab mentsis Rau hli ntuj 2009

Daim Duab 10—Tus maum kab nteg qe rau cov ntoo tshauv 

ntawm cov kwj tawv ntoo.

Daim Duab 5—Cov menyuam kab EAB raug thauj mus rau 

lwm qhov chaw tshiab thaum nws nkaum hauv qab cov 

tawv ntoo ntawm cov taws.

United States Department of Agriculture 

(Chaw Saib Xyuas Kev Ua Liaj/Teb Hauv Asmesliskas)

Animal and Plant Health Inspection Service 

(Kev Kuaj Xyuas Rau Qhov Noj Qab Haus Huv Txog Tsiaj 

Txhu thiab Nroj Tshuag)

Txoj Kev Pab, Lej 1769

Tus Kab Tho 

Ntoo Av Tshauv 

Ntsuab

Tus Los Looj Koov Ntsuab

Daim Duab 9—Ntawm cov ntoo 

laus zog, cov tawv ntoo tshauv 

ua tau zoo li cov diamond 

(ndais-mees).

Daim Duab 7—Cov ntoo tshauv 

muaj cov ceg uas nyob ib sab 

ntawm lwm ceg, cuag li koj saib 

hauv daim iav. Qhov no hu ua 

ceg zoo tib yam nyob ob sab.

Daim Duab 8—Cov ntoo 

tshauv muaj ntau daim nplooj 

nyob ua ke ntawm ib tug kav, 

muaj li ntawm 5 daim mus rau 

11 daim nplooj ua ke.

Daim Duab 6—Cov noob ntoo tshauv zoo li tus duav nquam 

nkoj thiab nrhiav tau nyob tej pawg ua ke; tej co ntoo tshauv 

tsis muaj noob. 

n Kuaj saib koj cov ntoo. Qhov zoo tshaj yuav yog 

nrhiav kom tau thaum ntxov. Yog tias pom thiab tshwm 

muaj EAB nyob rau hauv cov ntoo, hu rau koj lub Xeev 

qhov chaw saib xyuas kev ua liaj ua teb.

n Tshaj tawm lus. Tham nrog cov tibneeg nyob ib ncig 

ntawm koj, cov phooj ywg, cov nrog koj ua hauj lwm ua 

ke txog EAB thiab qhia txog kev nrhiav seb yuav nrhiav 

dab tsis ntawm lawv cov ntoo.

n Paub cov kev cai ntawm Lub Xeev thiab cov 

Tseem Fwv Tebchaws. Ua zoo saib xyuas kom koj 

nkag siab txog cov kev cai uas kav koj lub Xeev lossis cov 

Xeev thiab cov Moo uas koj yuav mus saib.

n Nug lus. Yog tias koj txais tau ntoo tshauv ntawm lub 

khw muag nroj tshuag lossis taws, koj yuav tsum paub 

qhov chaw nws tuaj thiab tus neeg xa tuaj. Tej zaum muaj 

cov menyuam kab EAB nkaum hauv qab cov tawv ntoo.

Kev Qhia Kom Paub Tsob Ntoo Tshauv

Cov ntoo tshauv feem ntau yeej siv los cog rau sab nraum 

tibneeg tsev thiab qhov chaw ua hauj lwm thiab nrhiav tau 

nws tuaj qus hauv tej thaj tsam av uas siv los cog ntoo, ib 

ncig ntawm tus dej uas tseem muaj lossis tsis muaj dej, 

thiab hauv cov av nkos uas nyob qis. Nyob hauv Tebchaws 

Asmesliskas (United States), nws pom muaj cov ntoo 

tshauv nyob ntawm ib sab ntug tebchaw mus txog sab ntug 

tebchaw sab tov thiab nws yog 2 feem puas ntawm tag 

nrho cov ntoo. Tseem ceeb heev kom paub cov ntoo tshauv 

thaum piv rau lwm cov ntoo vim tias tus EAB noj tag nrho 

txhua hom ntoo tshauv. 

Cov duab lawv qab no yog qhia txog ib co xeeb ceem 

ntawm cov ntoo tshauv.

Cov Xovtooj Hu Mus Nug Txog EAB Hauv Koj 

Lub Xeev

Hu mus yog koj xav tias koj muaj EAB hauv koj tsob ntoo, 

muaj lus nug txog cov kev pab lossis kev muab cais, lossis 

koj xav ua lus qhia txog kev tshem ntoo tshauv lossis taws 

uas tsis raws cai.

Alabama 800-642-7761

Arkansas 501-324-5258

Delaware 800-282-8685

Illinois 800-641-3934 

Indiana 866-663-9684

Iowa 515-725-1470

Maine 800-367-0223

Maryland 800-342-2507

Michigan 866-325-0023

Minnesota 888-545-6684

Missouri 866-716-9974

Kansas 785-862-2180

Nebraska 402-471-2394

Nevada 775-688-1180

New Hampshire 603-271-7384

New York 866-640-0652

North Dakota 701-328-4765

Ohio 888-644-6322

Pennsylvania 866-253-7189

South Dakota 800-275-4954

Texas 936-639-8170

Vermont 802-241-3544

Virginia 804-786-3515

West Virginia 304-558-2212

Wisconsin 800-462-2803

Tus Xov Tooj Hu Mus 

Nug Txog EAB Rau 

Txhua Qhov Chaw 866-322-4512